Ole Torjesen Lindstøl

Ole Torjesen Lindstøl (født 26. juni 1820 på Vormvik i Vegårshei, død 16. oktober 1905 på Lindstøl i Søndeled) var stortingsrepresentant for Nedenes amt i flere perioder fra 1862. Han tilhørte Moderate Venstre og var en nær medarbeider av Jakob Sverdrup fra 1870-årene.

 Biografi 
Etter å ha gått ut av Holt seminar i 1840 var han i ti år omgangsskolelærer, hjelpevaksinatør og kasserer for fattig- og skolevesenet i hjembygda. Men i 1850 kjøpte han gård på Lindstøl i Søndeled og bosatte seg der fra 1851. Han ble gift med Karen Tallaksdatter Bjørvatten, datter av lensmann Tallak G. Bjørvatten. De fikk sønnen Tallak Lindstøl, som også var stortingsrepresentant, men som er mest kjent som forfatter av bok med biografier over stortingsrepresentanter.

 Verv 
I 1853 ble han valgt inn i herredstyret. Der var han med til 1901, i 1855 ble han varaordfører og fra 1859 til 1879 var han ordfører. 

I 1862 ble han valgt til Stortinget som 2. representant for Nedenes amt. Han ble gjenvalgt ved alle valg fram til 1888, men i 1889 ble han fjerde suppleant.

Han var medlem av riksretten 1883–1884, men frabad seg valg som president for denne. I 1888 fikk han tilbud om å tre inn i regjeringen, men han avslo det. 

 Heder 
 Ridder av 1. klasse av St. Olavs Orden

 Referanser 
Om Lindstøl i Salomonsens konversasjonsleksikon

 Kilder 
 Tallak Lindstøl: Stortinget og statsrådet 1814-1914 -  Stortingsrepresentanter, bind 2 (1914) side 551

 Eksterne lenker 


Kategori:Stortingsrepresentanter 1862–1864
Kategori:Stortingsrepresentanter 1865–1867
Kategori:Stortingsrepresentanter 1868–1870
Kategori:Stortingsrepresentanter 1871–1873
Kategori:Stortingsrepresentanter 1874–1876
Kategori:Stortingsrepresentanter 1877–1879
Kategori:Stortingsrepresentanter 1880–1882
Kategori:Stortingsrepresentanter 1883–1885
Kategori:Stortingsrepresentanter 1886–1888
Kategori:Ordførere i Søndeled
Kategori:Venstre-politikere i Aust-Agder
Kategori:Venstre-ordførere i Aust-Agder
Kategori:Norske omgangsskolelærere
Kategori:Stortingsrepresentanter fra Venstre
Kategori:Stortingsrepresentanter for Aust-Agder
Kategori:Riddere av 1. klasse av St. Olavs Orden